Document ID: 32003R1093

Κανονισμός (ΕΚ) αριθ. 1093/2003 της Επιτροπής
της 24ης Ιουνίου 2003
για την τροποποίηση του κανονισμού (ΕΚ) αριθ. 668/2001 όσον αφορά την αύξηση της ποσότητας που τίθεται σε διαρκή διαγωνισμό για την εξαγωγή κριθής που κατέχει ο γερμανικός οργανισμός παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 5,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 2131/93 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1630/2000(4), καθορίζει τις διαδικασίες και τους όρους πώλησης των σιτηρών που κατέχουν οι οργανισμοί παρέμβασης.
(2) Ο κανονισμός (ΕΚ) αριθ. 668/2001 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 989/2003(6), προκήρυξε διαρκή διαγωνισμό για την εξαγωγή 4299449 τόνων κριθής που κατέχει ο γερμανικός οργανισμός παρέμβασης.
(3) Η Γερμανία πληροφόρησε την Επιτροπή για την πρόθεση του οργανισμού παρεμβάσεώς του να προβεί σε αύξηση κατά 225505 τόνους της ποσότητας που τίθεται σε διαγωνισμό για εξαγωγή. Έχοντας υπόψη την κατάσταση της αγοράς, πρέπει να δοθεί ευνοϊκή απάντηση στην αίτηση που υπέβαλε η Γερμανία.
(4) Λαμβάνοντας υπόψη την αύξηση των ποσοτήτων που τίθενται σε διαγωνισμό, πρέπει να γίνουν ευνοϊκές και χωρίς καθυστέρηση τροποποιήσεις του καταλόγου των περιοχών και των αποθηκευμένων ποσοτήτων.
(5) Πρέπει, συνεπώς, να τροποποιηθεί ο κανονισμός (ΕΚ) αριθ. 668/2001.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 668/2001 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο:
"Άρθρο 2
1. Ο διαγωνισμός αφορά μέγιστη ποσότητα 4524954 τόνων κριθής για εξαγωγή προς όλες τις τρίτες χώρες, εκτός από τη Βουλγαρία, τον Καναδά, την Κύπρο, την Εσθονία, τις Ηνωμένες Πολιτείες της Αμερικής, την Ουγγαρία, τη Λετονία, τη Λιθουανία, τη Μάλτα, το Μεξικό, την Πολωνία, τη Ρουμανία, τη Σλοβακική Δημοκρατία, τη Σλοβενία και την Τσεχική Δημοκρατία.
2. Στο παράρτημα Ι αναφέρονται οι περιοχές στις οποίες είναι αποθηκευμένοι οι 4524954 τόνοι κριθής."
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 2003.

Labels: 3
18
17
5